[{"text_idx": "#000001", "text": "Rydym yn di\u0302m bach ond cryf o ugain o bobl, Jack Russell o\u2019r enw Bella a labradoodle o\u2019r enw Jolene y gallwch ddod o hyd iddyn nhw fel arfer yn ceisio dwyn brechdanau rhywun."}, {"text_idx": "#000002", "text": "Rydym wedi bod yn fusnes teuluol o\u2019r cychwyn cyntaf, ac mae tri phlentyn Alison a David i gyd yn gweithio i Halen Mo\u0302n mewn gwahanol ffyrdd."}, {"text_idx": "#000003", "text": "Credwn ei bod hi\u2019n bwysig ac yn gysur gwybod bod eich bwyd wedi cael ei wneud gan berson go iawn. Dyna pam rydym yn nodi llythrennau blaen pob paciwr ar bob paced a phob tiwb o halen a gynhyrchwn."}, {"text_idx": "#000005", "text": "Arweinydd y Ti\u0302m Cynhyrchu (GJ)"}, {"text_idx": "#000007", "text": "Cafodd Darren ei eni a\u2019i fagu ym Methesda yng ngogledd Cymru, ac mae wrth ei fodd a\u0302\u2019r mynyddoedd ac yn mwynhau pysgota am frithyll, y Super Furry Animals a phopeth yn ymwneud a\u0302 Sombi\u0308aid."}, {"text_idx": "#000008", "text": "Mae gan Jolene fwy o egni na phawb arall yn y swyddfa i gyd efo\u2019i gilydd, a bob amser cinio mae\u2019n mynd i nofio yn y mo\u0302r, boed law neu hindda."}, {"text_idx": "#000010", "text": "Pe nai bai wedi dewis bod yn gynaeafwr halen, mi allai fod wedi bod yn chwaraewr dartiau proffesiynol. Hefyd, mae Jim yn hoffi beicio a golchi ei Astra bob cyfle a gaiff."}, {"text_idx": "#000012", "text": "Mae plant Alison a David i gyd yn gweithio yn y busnes mewn amrywiaeth eang o ffyrdd \u2013 o adeiladu a chynnal y wefan hon i ffilmio fideo\u2019r teithiau tywys a meddwl am gynnyrch newydd. Un peth sydd bob amser yn dod a\u0302\u2019r tri at ei gilydd yw eu cariad at fwyd da eu mam."}, {"text_idx": "#000013", "text": "Ers cychwyn y cwmni yn 1997 mae Alison wedi creu sawl blas bendigedig o Halen Mo\u0302n ac wedi teithio i bellafoedd y byd i\u2019w werthu, yn cynnwys Hong Kong, Dubai ac Efrog Newydd."}, {"text_idx": "#000014", "text": "Cynorthwywr Personol ac Uwch Weinyddwr"}, {"text_idx": "#000015", "text": "Nicky yw canolbwynt y swyddfa. Mae ganddi dros 80 lliw o bolish ewinedd, mae\u2019n mwynhau mynd i\u2019r theatr yn Llundain ac mae\u2019n treulio\u2019r rhan fwyaf o\u2019i phrynhawniau\u2019n breuddwydio am Matt Le Blanc ac esgidiau."}, {"text_idx": "#000017", "text": "Yn bencampwr y \u2018galaxy swirl\u2019, mae Keith yn dipyn o arbenigwr fel cynaeafwr ein halen mo\u0302r, mae\u2019n medru golchi\u2019r halen ynghynt nag unrhyw un arall yn y byd halen, ac mae\u2019n beicio i\u2019w waith bob diwrnod, boed law neu hindda."}, {"text_idx": "#000018", "text": "Anaml y gwelwch chi David yn sefyll yn llonydd \u2013 mae byth a beunydd yn dylunio ty\u0302 halen newydd, yn cyflwyno ceisiadau cynllunio neu\u2019n trefnu paneli solar newydd. Dim ond bygythion gan Alison sy\u2019n llwyddo i\u2019w gadw yn y swyddfa."}, {"text_idx": "#000020", "text": "Ar ei ddiwrnodau rhydd gallwch ddod o hyd i Rob yn pysgota yn y mo\u0302r, yn coginio gwledd yn y gegin neu\u2019n trin hen injans cychod yn ei garej."}, {"text_idx": "#000022", "text": "Daeth Tom yn o\u0302l adref i Ynys Mo\u0302n ar o\u0302l treulio amser yn Iwerddon a gall droi ei law at y rhan fwyaf o bethau yn y byd cynhyrchu halen. Mae\u2019n mwynhau chwarae golff, pysgota mo\u0302r a theithio, a\u2019i fwriad yw ceisio cyfuno\u2019r tri."}]